I april 1979 startet han punkgruppa Kjøtt sammen med gitaristene Erik Aasheim og Jøran Rudi, trommeslageren Michael Krohn og bassisten Per Kristian Tro. I januar 1980 ga de ut sin debutplate i form av EP-en «Et nytt og bedre liv». Gruppa ga også ut minialbumet «Kjøtt», der tekstene var politiske og musikken aggressiv punk. I 1981 ga gruppa ut albumet «Op.». Kjøtt eksisterte fram til november 1981 og rakk en større turné i Polen sommeren 1981 sammen med De Press og The Aller Værste.